open-index/open-wikipedia-markdown huggingface dataset:
Peter H. Merkl

**Peter H. Merkl** (1932–2024) var en amerikansk statsviter. 

Merkl var utdannet med mastergrad i internasjonal politikk fra University of Minnesota (1953) og tok i 1958 doktorgraden i statsvitenskap ved University of California, Berkeley. Han var fra 1958 og fram til 2001, da han gikk av for aldersgrensen, professor ved University of California, Santa Barbara. I sin forskning har Merkl særlig konsentrert seg om sammenlignende politikk og har beskjeftiget seg med tysk politikk, fascisme og høyreekstremisme, samt politisk vold og terrorisme. 

Merkl holdt i 1998 Stein Rokkan-forelesningen ved Universitetet i Bergen. 

## Referanser


## Eksterne lenker
* Hjemmeside
Hans-Dieter Klingemann

**Hans-Dieter Klingemann** (født 1937 i Einbeck) er en tysk statsviter.

Klingemann disputerte i 1966 ved Universitetet i Köln på en avhandling om velgeratferd og habiliterte i 1978 ved Universitetet i Mannheim på en avhandling om ideologiske oppfatninger i de vestlige, industrialiserte samfunn. Han har siden 1989 vært professor i statsvitenskap ved Freie Universität Berlin og er også forskningsleder ved Wissenschaftszentrum Berlin für Sozialforschung. 

Klingemann holdt i 1996 Stein Rokkan-forelesningen ved Universitetet i Bergen med tittelen *The Development of Competitive Party Systems in Eastern Europe*. Han har blitt en rekke utmerkelser til del og er æresdoktor ved Örebro universitet.

## Referanser


## Eksterne lenker
* Presentasjon ved WZB
Superligaen (Danmark)

**Superligaen** er det høyeste nivået i dansk fotball. Vinneren blir dansk mester.

Ligaen ble opprettet som erstatning for 1. divisjon i 1991. I de første sesongene ble mesterskapet avgjort via et sluttspill, men siden sesongen 1995/1996 har turneringen hatt sin nåværende form. Mesterskapet avgjøres mellom tolv lag som spiller tre kamper innbyrdes. Nummer 1-6 fra forrige sesong har 17 hjemmekamper og 16 bortekamper, mens de øvrige lag har 16 hjemmekamper og 17 bortekamper. De to dårligst plasserte lagene rykker ned i 1. divisjon. Den konkrete fordelingen av kampene fastlegges av DBU's programutvalg.

Sesongen er delt i to, første del foregår fra juli til november, og andre del fra mars til mai.

Superligaen har vært kjent under flere forskjellige navn siden opprettelsen, blant annet **[[Coca-Cola]] Ligaen** (1995&ndash;1996), **[[Faxe Kondi]] Ligaen** (1996&ndash;2001),  **[[Scandinavian Airlines|SAS]] Ligaen** (2001&ndash;2010),   **Superligaen** (2010&ndash;2014), **Alka Superligaen** (2015&ndash;2019) og **3F Superliga** (2019&ndash;)

## UEFA-ranking (2022)
*UEFA-rangering foran 2022/23-sesongen.*


; Historisk ligarangering

## Resultater i Superligaen 1991-2020

:

## Referanser


## Se også
*Danmarksmesterskapet
*Landspokalturneringen

## Eksterne lenker
*
Stein Rokkan-prisen

**Stein Rokkan-prisen** er en forskningspris som utdeles av UNESCOs International Social Science Council (ISSC) etter innstilling fra en ekspertjury oppnevnt av European Consortium for Political Research (ECPR) for særlig viktige og originale bidrag i sammenliknende samfunnsforskning av forskere under 40 år. Både upubliserte monografier og trykte bøker kan ligge til grunn for tildelingen. Prisen er oppkalt etter den norske statsviteren og sosiologen Stein Rokkan, som var ISSCs president i årene 1973-1977.

## Prisvinnere
* 2017 Abel Escribà-Folch, Joseph Wright
* 2016 Stanislav Markus
* 2015 Marius Busemeyer
* 2014 Christian Welzel
* 2013 Dorothee Bohle & Bela Greskovits
* 2012 Pepper Culpepper
* 2011 James W. McGuire
* 2010 Beth A. Simmons
* 2009 Robert E. Goodin, Australia, James Mahmud Rice, Australia, Antti Parpo, Finland, og Lina Eriksson, Sverige, for *Discretionary Time. A New Measure of Freedom*.
* 2008 Cas Mudde, Belgia for *Populist Radical Right Parties in Europe*
* 2006 Milada Anna Vachudova, USA for *Europe Undivided: Democracy, Leverage and Integration after Communism*.
* 2004 Daniele Caramani, Italia/Sveits for *The Nationalization of Politics*.
* 2002 Patrick Le Galès, Frankrike for *European Cities, Social Conflicts and Governance*.
* 2000 Eva Anduiza-Perea, Spania for *Individual and Systemic Determinants of Electoral Abstention in Western Europe*.
* 1996 Kees van Kersbergen, Nederland for *Social Capitalism: A Study of Christian Democracy and the Welfare State*.
* 1993 Anders Todal Jenssen, Norge for *Verdivalg: Ny massepolitikk*.
* 1992 Kaare Strøm, Norge for *Minority Government and Majority Rule*.
* 1990 Stefano Bartolini, Italia og Peter Mair, Nederland for *Identity: Competition and Electoral Availability: the Stabilisation of European Electorates – 1885-1985*.
* 1988 Robert Rohrschneider, USA for *Learning Democracy: Democratic and Economic Values in Unified Germany*.
* 1988 Charles Ragin, USA for *The Comparative Method: Moving Beyond Qualitative and Quantitative Strategies*.
* 1986 Louis M. Imbeau, Canada for *Bounded Rationality and Collective Decision-Making: A Comparative Analysis of the Determinants of Donor and Allocations to Third World Countries*.
* 1983 Jens Alber, Tyskland for *Vom Armenhaus zum Wohfahrstsstaat –Analysen zur Entwicklung der Sozialversicherung in Westeuropa* og *Einige Grundlagen und Begleiterscheinungen der Entwicklung der Sozialausgaben in Westeuropa, 1949-1977*.
* 1981 Manfred Schmidt, Tyskland for *Welfare State Policies under Bourgeois and Social Democratic Rule: An International Comparison*.

## Eksterne lenker
* ECPRs presentasjon av prisen
Las Venturas

**Las Venturas** er en oppdiktet by i spillet Grand Theft Auto.

Byen er basert på byen Las Vegas i Nevada. Den er en del av det enorme Grand Theft Auto: San Andreas komplekset. Las Venturas er øy #3 og den siste på spillet.

På Las Ventuars blir du introdusert for Mike Toreno, en statsansatt som styrer det meste som foregår i spillet. På Las Venturas blir du også introdusert for å fly for første gang, samt fallskjermhopping og helikopterflyging. Las Venturas innehar også kasinoer hvor det er mulig å vinne store summer, men også tape mye penger. Du kan spille poker, blackjack, roulette, på spilleautomater og «Wheel of Fortune».

Las Venturas innehar hele to flystriper hvorav den ene må kjøpes på oppdrag fra Mike Toreno, det er da man åpner for flyskolen. Las Venturas inneholder også en sone hvor flyging er forbudt, og en egen innsjø. Las Venturas har ganske mye ørkenlandskap, men siden det er en stor øy inneholder den også 3 mindre steder, samt gresskledde åser.
## Referanser
Gløgg

**Gløgg** er en varm drikk som opprinnelig er alkoholholdig (aromatisert vin), men som nå også finnes i alkoholfrie varianter. Drikken er den skandinaviske versjonen av Storbritannias «mulled wine», Tysklands «glühwein», Estlands «hõõgvein» eller Frankrikes «vin chaud»; Varm krydret vin. I Øst-Europa, i Romania, er det kjent som «vin fiert» og er en populær drikk sent på høsten og tidlig på vinteren som en del av julemarkedene. Oppskrifter på gløgg varierer sterkt, men den er som regel laget av rødvin, med sukker eller sirup. I Norden drikkes gløgg først og fremst i forbindelse med julehøytiden, og nytes gjerne til pepperkaker eller lussekatter.

Gløgg lages av rødvin, ukrydret brennevin og cognac tilsatt strøsukker og sukkerbiter. De vanligste tilsetningsingrediensene er kanelstang, kardemomme, kryddernellik, stjerneanis, rosiner, appelsinskall og skoldede mandler. Tradisjonell gløgg inneholder cirka 18&nbsp;% alkohol. Den varmes opp til cirka 67℃ (aldri over 70 ℃).

Gløgg fås også i dagligvarehandelen uten alkohol, den kan varmes opp og drikkes som den er. Det er også vanlig med ekstrakt som kun tilsettes vann eller vin, og varmes opp.

## Historie
Ordet *gløgg* stammer fra det svenske uttrykket «glödgat vin» og er fra begynnelsen av 1600-tallet. *Glödgat* betyr *oppvarmet* og henspiller på tilvirkningsmetoden, der en sukkertopp dyppes i cognac og antennes. Flammen smelter sukkeret som tilflyter brygget og gir den sødme.

Gløgg ble opprinnelig holdt for å være en sunn og helsebringende drikk. Den stammer fra omkring år 400 e.Kr og ble opprinnelig kalt «ypocras» eller «hipocras», etter Hippocrates (460–377 f.Kr.). De gamle grekerne inntok drikken etter måltidet, fordi den skulle være god for fordøyelsen.

I en engelsk middelaldersk kokebok fra 1390, nevnes gløgg, Pur fait Ypocras, hvor man maler sammen kanel, ingefær, galangal, nellik, lang pepper, muskat, merian, kardemomme, og paradiskorn. Dette blir blandet med rødvin og sukker.

I Frankrike lagde man for mer enn 400 år siden en egen gløggvariant av varm armagnac eller cognac med sukker (sukkeret ble smeltet i flammen fra brennevinet, som ble antent). Drikken ble tilsatt sitron og vanilje og enten servert varm som den var eller i kaffe. Derfor mener fortsatt mange at ekte julegløgg bør inneholde armagnac eller cognac. Også franskmennene har imidlertid tilsatt stadig mer rødvin i sin gløgg.

Den tyske varianten kalles *glühwein* og ble populær i Europa på 1800-tallet. Den inneholder gjerne både vann, rødvin, rum, appelsinjuice, svisker, sitron, svart te, sukker, kanel og nellik, men finnes også i en rekke andre (lokale) varianter.

## Se også
* Toddy
* Grog
* Aromatisert vin

## Referanser


## Eksterne lenker
* 
* Julegløgg hos NRK Mat
* Ekstra god gløgg hos Klikk.no
* Julens beste gløgg hos Apéritif
Likvidasjon

**Likvidasjon** kan bety flere ting:

* Likvidasjon (økonomi): en prosess der en virksomhet blir lagt ned og eiendeler solgt.
* Likvidering/likvidasjon, en eufemisme for «nødvendig og/eller rettferdig drap» eller henrettelse.
* Likvidasjonsstyret: en offentlig etat etablert i Norge av Quslings okkupasjonsregjering under andre verdenskrig for å forvalte konfiskerte jødiske eiendommer.
Norgesmesterskapet i fotball for menn 1906

**Norgesmesterskapet i fotball for menn 1906** ble vunnet av  etter finaleseier 1-0 over  den 9. september. Kampen ble spilt på Gamle Frogner stadion i Kristiania. Dommer var Sverre Strand, .

Dette var fjerde gang (på rad)  vant et norgesmesterskap, mens s  var den første utlending i en norsk cupfinale.

**Odds vinnerlag:** Jacob Abrahamsen, Guttorm Hol, Øivind Gundersen, Bernhart Halvorsen, Fritjof Nilsen, Øivind Stensrud, Otto Olsen, Harbo Madsen, Johan Nilsen, Berthold Pettersen, Daniel Gasmann.

**Sarpsborgs lag:** J. Jørgensen, Christian Berg, Erling Mathieassen, Einar Andvik, Ole Iversen jr., Thorvald Holth, Hugh William Kennworthy, Herbert Scott, Trygve Jølstad, Karl Johansen, Hans Slang.

Dette var den første cupfinalen som ble overvært av den norske kongefamilien.

## Semifinaler
8. september
*Akademisk – ***' 0-1
*'''[[Sarpsborg Fotballklubb|Sarpsborg]]''' – [[Eidsvold Idrætsforening|Eidsvold]] 4-0

==Finale==
9. september
****' – Sarpsborg 1-0

## Referanser


## Kilder
*www.rsssf.com
Norgesmesterskapet i fotball for menn 1905

**Norgesmesterskapet i fotball for menn 1905** ble vunnet av Odd etter finaleseier 2-1 over Akademisk Fodboldklub den 10. september. 3000 tilskuere overvar kampen som ble spilt på Gamle Frogner stadion i Kristiania. Dommer var Arthur Nordlie, Lyn. Dette var tredje gang Odd vant et norgesmesterskap.

**Odds vinnerlag:** Andrew Johnsen, Guttorm Hol, Erling Jensen, Bernhard Halvorsen, Fridtjof Nilsen, Ingvald Ustad, Peter Hol, Johan Nilsen, Øivind Gundersen, Berthold Pettersen, Daniel Gasmann.

**Akademisk FKs lag:** Michael Kaas, Oscar Strugstad, Alf Killen, Henning Wiese, Erling Lorck, Kristian Wiese, Thorvald Torgersen, Arne Bang, Nikolai Ramm Østgaard, Waldemar Lie, Sigurd Heyerdahl.

## Avviklingen av mesterskapet
På Norges Fotballforbunds ting i april 1905 ble det bestemt at bare én klubb fra hvert distrikt (krets) kunne delta i norgesmesterskapet. På dette tidspunktet fantes det kun én krets (Smaalenenes krets), men i løpet av sommeren ble det stiftet kretser i Vestfold (alle klubbene fra Grenland til Drammen) og Oplandene. Odd slo Urædd om retten til å representere Vestfold, Fredrikstad slo Sarpsborg i Østfold, mens Eidsvold IF ble plukket ut fra indre østland uten at noen kvalifiseringskamper var arrangert. Kristiania krets ble stiftet først etter at mesterskapet var avholdt, men hovedstaden var likevel representert av Akademisk Fodboldklub, som vant en kvalifiseringsturnering med fem lag.

Mesterskapet ble arrangert på Gamle Frogner stadion 9. og 10. september. Det hadde regnet kraftig i forkant, og finalen ble i *[[Norsk Idrætsblad]]* omtalt som «den mest storslagne vandpantomime, man kunde tænke sig».

## Semifinaler
9. september
***[[Akademisk Fodboldklub|Akademisk FK]]** – Fredrikstad 3-0
***[[Odds Ballklubb|Odd]]** – Eidsvold 1-0

## Finale
10. september
***[[Odds Ballklubb|Odd]]** – Akademisk FK 2-1

## Referanser


## Kilder
*www.rsssf.com
Norgesmesterskapet i fotball for menn 1904

**Norgesmesterskapet i fotball for menn 1904** ble vunnet av Odd etter finaleseier 4-0 over Porsgrunds Footballclub (Urædd) den 4. september. Målscorere for Odd var Berthold Pettersen, Daniel Gasmann (2) og Øivind Gundersen. 800 tilskuere overvar kampen som ble spilt på Sportsplassen i Skien. Dommer var Thomas Hj. Wiborg, Kragerø Turnforening. Dette var andre gang Odd vant et norgesmesterskap.

**Odds vinnerlag:** Andrew Johnsen, Guttorm Hol, Erling Jensen, Bernhard Halvorsen, Fridtjof Nilsen, Gustav Isaksen, Peter Hol, Harbo Madsen, Øivind Gundersen, Berthold Pettersen, Daniel Gasmann.

**Porsgrunds lag:** Isak B. Henrichsen, Hans Sørli, Isak Isaksen, Karl Andresen, Andreas Hansen, Johan Henriksen, Finn Jeremiassen, Christian Dick, C. M. Carlsrud, Waldemar Lassen, Ernst Hansen.

## Avviklingen av mesterskapet
Norgesmesterskapet i 1904 ble arrangert av Odd i Skien 3. og 4. september. Mesterskapet var det første NM i fotball som ble omtalt som et norgesmesterskap da det ble arrangert. Opprinnelig var fem klubber påmeldt, men Akademisk Fodboldklub trakk seg fordi turneringen kolliderte med semesterstart ved universitetet.

## Semifinaler
***[[Porsgrunds Footballclub]]** – Fredrikstad 5-0
***[[Odds ballklubb|Odd]]** – Larvik Turn 3-0

## Finale
***[[Odds ballklubb|Odd]]** – Porsgrunds Footballclub 4-0

## Referanser


## Kilder
*www.rsssf.com
Karelsk

**Karelsk** er et språk som hører til den østersjøfinske språkgrenen i den uralske språkfamilien. Karelsk snakkes av ca. 53&nbsp;000 av de ca. 93&nbsp;000 karelene i Russland, framforalt i Republikken Karelia. Dessuten er det en diaspora-gruppe i Tver oblast sørvest for Moskva, de er etterkommere av karelere som flyktet fra de svenske okkupantene på 1600-tallet. Karelsk språk er ikke det samme som karelske dialekter av finsk.

## Se også
* Karelen

## Referanser


## Eksterne lenker
*
Norgesmesterskapet i fotball for menn 1907

**Norgesmesterskapet i fotball for menn 1907** ble vunnet av Mercantile etter finaleseier 3-0 over Sarpsborg den 22. september. Målscorere for Mercantile var Minotti Bøhn  i det 14. minutt, Andreas Gjølme i det 65. minutt og Hans Endrerud i det 88. minutt.

4&nbsp;000 tilskuere overvar kampen som ble spilt på Nedre Frednes i Porsgrunn. Dommer var August Heiberg Kahrs, Lyn. Dette var første gang Mercantile vant et norgesmesterskap.

Mercantiles vinnerlag: 
Sverre Lie – Macken W. Aas, Einar Friis Baastad – Wilhelm Brekke, Sverre Erichsen, Harald Johansen – Oscar Gundersen, Hans Endrerud, Carl Frølich Hanssen (kaptein), Minotti Bøhn, Andreas Gjølme.

Sarpsborgs lag:
Ole Andersen – Christian Berg, Oscar Olsen – Karl Johansen, Herbert Scott (engelsk), Einar Anvik – Hugh William Kenworthy (kaptein, engelsk), Matheus Halvorsen, Trygve Jølstad, Hans Slang, Erling Due.

## Semifinaler
21. september
***[[Mercantile Ski- og Fotballklubb|Mercantile]]** – Odd 1-0
***[[Sarpsborg Fotballklubb|Sarpsborg]]** – Hamar Game Club (walk over. Hamar møtte ikke.)

## Finale
22. september
***[[Mercantile Ski- og Fotballklubb|Mercantile]]** – Sarpsborg 3-0

## Referanser
Norgesmesterskapet i fotball for menn 1903

**Norgesmesterskapet i fotball for menn 1903** ble vunnet av Odd etter seier 1-0 over Grane den 27. september. Målscorer for Odd var Daniel Gasmann. Dommer var Finn Hagemann fra Lyn. Kampen ble spilt på Gamle Frogner stadion i Kristiania og var egentlig ikke ment å være den avgjørende kampen, men ble i ettertid oppgradert til finale. Kampen ble spilt samme dag som semifinalene, og den inngikk i en turnering som Grane arrangerte og som senere fikk status som norgesmesterskap. Dette var første gang Odd vant et norgesmesterskap, og klubben gjentok denne prestasjonen de neste tre sesongene.

**Odds vinnerlag:** Andrew Johnsen – Guttorm Hol, Erling Jensen – Johan Schrøder, Paul Riis, Gustav Isaksen – Peter Hol, Finn Münster, Øivind Gundersen, Berthold Pettersen, Daniel Gasmann.

**Granes lag:**
Anton Endrerud – Carl Blix, Bjarne Vig – Sverre Strand, Wilhelm Wettergreen, Sverre Nergaard – Olaf Olsen, Walter Aigeltinger, Emil Wettergreen, Eivind Thune Larsen, Theodor Dürendahl.

## Semifinaler
Gamle Frogner stadion, 27. september
*Lyn – **[[Odds ballklubb|Odd]]** 0-1
***[[Sportsklubben Grane|Grane]]** – Porsgrunds Footballclub 1-0

## Finale
Gamle Frogner stadion, 27. september
***[[Odds ballklubb|Odd]]** – Grane 1-0
Mål: Daniel Gasmann
*Dommer Finn Hagemann, Lyn.

## Avviklingen
Det ett år gamle Norges Fotballforbund forsøkte i september 1903 å arrangere en turnering for forbundets medlemmer. Forsøket var mislykket, av forbundets fire medlemmer meldte bare to seg, Akademisk Fodboldklub og Grane. Klubben Smart fra Bestum kunne ikke møte, og Lyn trakk seg. Akademisk og Grane spilte en kamp som endte uavgjort 1-1.

Grane tok imidlertid på egen hånd initiativ til å arrangere et «norgesmesterskap». Det er usikkert om arrangøren hadde noen rett til å gi turneringen dette navnet og om turneringen faktisk ble ansett som et norgesmesterskap av deltakere, presse og publikum. Fem klubber stilte opp, og alle kampene skulle arrangeres samme dag, søndag 27. september. I de første kampene ble det seier 1-0 til Grane og Odd mot henholdsvis Lyn og Porsgrund. Dermed gjensto tre klubber: Akademisk, Grane og Odd, og det kom til uenighet om det videre forløpet for turneringen. Det ble etter hvert bestemt at Grane og Odd skulle møte hverandre og at vinneren skulle møte Akademisk dagen etter. Akademisk Fodboldklub fikk dermed walk over helt til finalen. Det ble imidlertid ingen avgjørende kamp den påfølgende mandagen. Flere av Odd-spillerne hadde ikke anledning til å bli i Kristiania lenger enn til søndag kveld og reiste tilbake til Skien.

Det ble planlagt en kamp i Skien mellom Akademisk og Odd, men denne ble aldri noe av da Akademisk ikke hadde råd til å reise. Kampen mellom Grane og Odd ble i ettertid oppgradert til finale.

## Referanser
Gisle Børge Styve

**Gisle Børge Styve** (født 1970) er en norsk pianist og vokalist.

Han har jobbet som utøvende musiker siden ca 1993, og er nok mest kjent for sin medvirkning i underholdningsprogrammet Beat for beat, der han siden det startet i 1999 frem til 2015 var en av de to pianistene.  

## Biografi
Gisle Børge Styve vokste opp i Førde i en musikalsk familie, med en far som var selvlært på "salmesykkel" (harmonium), piano og fele, og tre søstre som sang og spilte gitar og piano. Han lærte klassisk fiolin i noen år, og spilte piano og gitar på egen hånd. Som tenåring ble han med i Førde Ten Sing, der han ble utfordret til å synge solo og spille flere instrumenter.

Av inspirasjonskilder har han nevnt artister som Pat Metheny, Al Jarreau, Koinonia, James Taylor, Nina Simone, Bobby McFerrin, Prince, Ahmad Jamal og Frank Zappa.

### Musikalsk karriere
Styve er utdannet jazzpianist ved jazz/pop/rock-linja på Norges musikkhøgskole.  

Sammen med Helge Harstad og Per Willy Aaserud utgjør han tidligere Gisle Børge Styve Trio – siden 2022 omdøpt til Gisle Børge Styve Orkester (*"Vi opplevde at trio fekk folk til å tenkje på jazz, og mange er ikkje så glade i jazz."*). 

I tillegg har han en duo med Heine Totland, som turnerer med musikalske humorshow. Duoen fant bokstavelig talt tonen med låta «He Ain't Heavy, He's My Brother» i en episode av Beat for Beat i 1999, der Totland var gjest og Styve lagleder.

### Teaterkarriere
I 2023 debuterte Styve som skuespiller i den musikalske komedien *Evig ung* (2023) på Chat Noir, der han spiller seg selv som gammel. Stykket spilles fremdeles i 2025, og på rollelisten finnes også Hege Schøyen, Mari Maurstad, Trond Fausa Aurvåg, Henrik Mestad og Paul Ottar Haga.

I 2024 hadde han rollen som pratende pianist i *E16 Dødsvegen* på Det Vestnorske Teateret, sammen med Christine Hope.

### TV-opptredener
Styve var en av de to pianistene/laglederne i NRKs Beat for Beat siden oppstarten i 1995 og frem til 2015. Senere har han selv vært deltager – sammen med Heine Totland – på Lars Andreas Aspesæters lag i 2015 og på Trond Nagell-Dahls lag i 2019.

I 2023 deltok han i julespesialen av quizprogrammet Alle mot alle på TV Norge, på lag med Linda Eide.

## Diskografi

* 2002: *[[Styves Ark]]* (JTP – Jan Thormodsæter Produksjoner)
* 2012: *Here Right Now* (Big Box Records)

## Referanser


## Eksterne lenker
* 
* 
* NRK, omtale.
*  Gisle Børge Styve Trio
Norgesmesterskapet i fotball for menn 1960

**Norgesmesterskapet i fotball for herrer 1960** ble vunnet av Rosenborg etter at de slo Odd i cupfinalen. Det måtte omkamp til for å kåre en vinner.

**Rosenborgs vinnerlag:** Sverre Fornes, Nils Arne Eggen, Kjell Hvidsand, Olav Wang, Harald Gulbrandsen, Egil Nygaard, Eldar Hansen, Birger Tingstad, Paul Fornes, Kåre Rønnes, Svein Erik Jakobsen.

## 1. runde

## 2. runde

## 3. runde

## 4. runde

## Kvartfinaler
* ***' –  4-0
* ***' –  4-1
* ***' –  3-0
*  – ***' 1-1, 1-2

## Semifinaler
* ***' –  2-0
*  – ***' 0-4

## Finale
**Første finale**

**Omkamp**

## Kilder
* www.rsssf.no
* Einar Munthe-Kaas (red). *Sportsrevy 1960*.
* Aftenposten
* Stavanger Aftenblad
Peter Withe

**Peter Withe** (født 30. august 1951) er en tidligere engelsk fotballspiller. Hans fem, kanskje største år som fotballspiller, var fra 1980–1985 han spilte for Aston Villa og det . Han vil alltid være helt i Birmingham ettersom han scoret det eneste målet da Aston Villa slo Bayern München i finalen i serievinnercupen i Rotterdam, Nederland i 1982.

## Referanser


## Eksterne lenker
*
William Chalmers

**William Chalmers** (født 13. november 1748 i Göteborg, død 3. juli 1811 på Gårdsten utenfor Göteborg) var en kjøpmann i Göteborg og gründer av den industriskole som senere ble Chalmers tekniska högskola.

Chalmers vokste opp i Göteborg og var sønn til en skotsk kjøpmann, Williams Chalmers den eldre (død 4. mai 1759) og dennes svenske kone Inga, født Orre, (1711&ndash;1765). Faren hadde flyttet til Sverige i 1722. Om William Chalmers ungdomstid er ikke mye kjent, men begge foreldrene døde tidlig.

## Referanser


## Eksterne lenker
* Chalmers.se: William Chalmers – engelsk
Tom Erik Antonsen

**Tom Erik Antonsen** (født 26. september 1957) er en norsk bassist. Han er har spilt i orkester som Jon Eberson Group, Jens Wendelboe Big Band, Jazzpunkensemblet, Mulen Portland Combo og i trioen E.A.T. (senere The Net) med Jon Eberson og Pål Thowsen. 

Han er bror av trompetistene Ole Edvard og Jens Petter Antonsen og har spilt sammen med dem i en rekke ulike sammenhenger. Blant annet i prosjektstorbandet Antonsen Big Band, som ble ledet av faren Odd R. Antonsen, og på plate og konsert med Ole Edvard Antonsen. I tillegg har han medvirket på plateinnspillinger med en rekke norske artister. 

I 2005 mottok han Gammleng-prisen i klassen studio.
Jon Eberson Group

**Jon Eberson Group** (etablert 1981 i Oslo, oppløst 1987) var en godtselgende og prisbelønt norsk jazzrock-gruppe ledet av gitaristen og komponisten Jon Eberson. Sentrale medlemmer i gruppen var vokalisten Sidsel Endresen, Geir Holmsen på bass, Atle Bakken på tangentinstrumenter og Bjørn Jenssen på trommer.

I november 1981 utkom deres første utgivelse *[[Jive Talking]]* med egne komposisjoner der  Endresens først skrev tekst, hvorpå Eberson laget musikk. Den ble innspilt på ni dager, og melodien *Jive Talking* var egentlig skrevet til Radka Toneff fire år tidligere, med tittelen *Jay Talking* og en annen tekst skrevet av Fran Landesman.  Albumet lå 26 uker på VG-lista, og i uke 5 i 1982 lå det på førsteplass på lista. Den samme uken hadde lista for første gang hadde tre norske artister på topp; de andre var Casino Steel/Gary Holton og Trond Granlund. Tilsammen solgte den vel 60 000 eksemplarer, og gruppen vant også Spellemannprisen 1981 for denne utgivelsen.

I september 1982 ga gruppen ut albumet *[[Polarities]]*. Platen gikk rett inn på sjetteplass på VG-lista, men falt ut av lista etter 15 uker. Til sammen ble det solgt 30 000&nbsp;eksemplarer av *Polarities*. Gruppen turnerte også i Vest-Tyskland. I mars 1983 ga gruppen ut albumet *[[City Vision]]*, der også koret Grex Vocalis bidro. For den mottok Eberson og Endresen bransjeprisen under Spellemannprisen 1984, i klassen «Opphavsmann». I 1985 utkom deres fjerde album *Stories*, med syv tekster over en diktsyklus. Den solgte drøyt 5 000 eksemplarer. Gruppa ble likevel nominert til klassen *Årets Spellemann* ved Spellemannprisen 1985, men tapte for A-ha og deres *[[Hunting High and Low]]*.

I 1987 kom albumet "Pigs and poetry", denne gang under artistnavnet **Jon Eberson/Sidsel Endresen**. Bandet på dette albumet inkluderte Paolo Vinaccia på trommer, som også produserte albumet, Bjørn Kjellemyr på bass og Nils Petter Molvær på trompet.

I 1990 kom samleplaten *[[Jive Talking, Visions and Other Stories]]* med de beste innspillingene fra Jon Eberson og Sidsel Endresens samarbeid i Jon Eberson Group.

I 2000 ga en trio med navnet Jon Eberson Group ut platen *[[Dreams That Went Astray]]* ; foruten Eberson bestod trioen av Bugge Wesseltoft på piano og Tom Erik Antonsen på bass.

Jon Eberson Group ga ut plata *[[Comfort Call]]* i 2010, med Jon Eberson på gitar, Hilde Marie Kjersem som vokalist, Sigurd Hole på bass og strykere fra Det Norske Kammerorkester. Musikken på dette albumet skiller seg sterkt fra lydbildet og stilen til på utgivelsene fra 1980-tallet. Eberson turnerte i 2011 sammen med Finn Sletten på trommer, Hedvig Mollestad Thomassen på gitar og strykere under ledelse av Frode Larsen fra Kringkastingsorkestret; denne versjonen av Jon Eberson Group ga også ut plate i 2011.

## Utgivelser
*1981: *[[Jive Talking]]*
*1982: *[[Polarities]]*
*1983: *[[City Vision]]*
*1985: *[[Stories (1985)|Stories]]*
*1990: *[[Jive Talking, Visions and Other Stories]]*, CBS
*2000: *[[Dreams That Went Astray]]*, Jazzland
*2011: *[[Comfort Call]]*
*2011: *Course sand and the Names we Wrote*

## Referanser


## Eksterne lenker
*
Norgesmesterskapet i fotball for menn 1969

**Norgesmesterskapet i fotball for menn 1969** ble vunnet av Strømsgodset etter at de slo Fredrikstad i cupfinalen. Det måtte omkamp til for å kåre en vinner.

**Strømsgodsets vinnerlag:** Inge Thun, Arild Mathisen, Jan Kristiansen, Tor Alsaker-Nøstdahl, Erik Eriksen, Johnny Vidar Pedersen, Egil Olsen, Odd Arild Amundsen, Steinar Pettersen, Thorodd Presberg, Ingar Pettersen, Ole Jonny Friise, Per Rune Wølner, Bjørn Odmar Andersen, Håvard Beckstrøm.

## 1. runde

## 2. runde

## 3. runde

## 4. runde

## Kvartfinaler
* ***' –  1-0
*  – ***' 1-3
* ***' –  2-1
*  – ***' 4-4, 1-2

## Semifinaler
* ***' –  2-0
* ***' –  0-0, 2-1

## Finale
**Første finale**

**Omkamp**

## Kilder
* www.rsssf.no
* Einar Munthe-Kaas (red). *Sportsboken 1969*.
* Aftenposten
Norgesmesterskapet i fotball for menn 1971

**Norgesmesterskapet i fotball for menn 1971** ble vunnet av Rosenborg etter at de slo Fredrikstad 4-1 i cupfinalen. Finalen ble spilt 24. oktober 1971 på 
Ullevaal Stadion foran 25.180 tilskuere. Det var tredje gang Rosenborg vant et Norgesmesterskap.

Rosenborgs vinnerlag: Geir Karlsen, Erling Meirik, Kåre Rønnes, Bjørn Rime, Knut Jenssen, Jan Christiansen, Erling Næss, Arne Hanssen, Tore Lindseth, Bjørn Wirkola (også kjent skihopper), Terje Mørkved, Tor Røste Fossen, Hans Husabø, Per Loraas, Svein Haagenrud.

## 1. runde

## 2. runde

## 3. runde

## 4. runde

## Kvartfinaler
* ***' –  4-3
*  – ***' 0-1
* ***' –  0-0, 1-0
*  – ***' 1-2

## Semifinaler
*  – ***' 0-2
*  – ***' 0-5

## Finale

## Kilder
* www.rsssf.no
* Einar Munthe-Kaas (red). *Sportsboken 1971*.
Norgesmesterskapet i fotball for menn 1980

**Norgesmesterskapet i fotball for herrer 1980** ble vunnet av Vålerengen etter at de slo Lillestrøm i cupfinalen.

## 1. runde

## 2. runde

## 3. runde

## 4. runde

## Kvartfinaler
****' &ndash;  2-0
* &ndash; ***' 1-3 e.e.o.
* &ndash; ***' 1-3
****' &ndash;  3-1 e.e.o.

## Semifinaler
****' &ndash;  2-1
* &ndash; ***' 0-0, 0-2

## Finale

## Kilder
* www.rsssf.no
* Aftenposten
* Jan Hedenstad (red). *Sportsboken 80-81*. Dreyer. ISBN 82-7096-088-8.
Calle Hellevang-Larsen

**Carl Fredrik «Calle» Hellevang-Larsen** (født 1977) er en norsk komiker, TV-personlighet og skuespiller.

I 2003 startet han humortrioen Raske Menn sammen med Øyvind Rafto og Anders Hoff. Han har medvirket i TV-programmer som *[[I kveld med Ylvis]], [[Mandagsklubben]], [[Praktisk info med Jon Almaas]]* (TV Norge) og *[[Kongen befaler (TV-program)|Kongen Befaler]]*. Han spilte rollen som Trixter i NRKs julekalender *[[Snøfall]]* fra 2016. I 2022 spilte han hovedrollen i TV-serien **' på TVNorge som er en dramaserie som bruker [[skjult kamera]].

Hellevang Larsen er utdannet [[telegrafist]] fra [[Sjøforsvaret]], og innen fjernsynsproduksjon fra [[Universitetet i Bergen]]. Han er sønn av tidligere fotballspiller i [[Sportsklubben Brann|Brann]], [[Frode Larsen (1949–2017)|Frode Larsen]]. 

== Priser og utmerkelser ==
* [[Komiprisen 2005]]: [[Raske Menn]] kåret til beste nykommer
* [[Se & Hør]] 2007: Raske Menn kåret til beste TV-nykommer
* [[Komiprisen 2010]]: Raske menn vant publikumsprisen årets morsomste for ''Show 2 & 3''
* Nominert til [[Komiprisen 2015]] i klassen beste årets mannlige scenekomiker for ''90 minutter på 80 minutter'' (Raske menn)
* [[Komiprisen 2016]]: ''[[I kveld med Ylvis]]'' kåret til årets humorprogram
* Vinner av [[Ikke lov å le på hytta]] 2022, [[VGTV]]
* [[Humorprisen]] 2022 i klassen morsomste på TV for **' og *[[Ikke lov å le på hytta]]*
* Nominert til Gullruten 2023 i klassen årets kjendisdeltaker for *[[Ikke lov å le på hytta]]*
* Nominert til Humorprisen 2024 i klassen publikumsprisen

## Filmografi
### Filmer
* 2005: *[[Kalde Føtter]]* – Lasse
* 2007: *[[Elias og Kongeskipet]]* – papparazzibåt (som stemmeskuespiller)
* 2011: *Hopp* – Knut
* 2013: *[[Turbo (film)|Turbo]]* – Speedy (som stemmeskuespiller)
* 2016: *[[Angry Birds Filmen|Angry Birds]]* – Chuck (som stemmeskuespiller)
* 2019: *[[Angry Birds Filmen|Angry Birds 2]]* – Chuck (som stemmeskuespiller)
* 2023: *[[There’s Something in the Barn]]* - Tor Åge

### TV

## Referanser


## Eksterne lenker
*
Amiga 1200

**Amiga 1200** eller **A1200** var en datamaskin laget av Commodore som var i salg mellom 1992 og 1996. Maskinen var hovedsakelig beregnet for hjemmemarkedet. Den ble lansert den 21. oktober 1992 til pris på £399 i Storbritannia og $599 i USA.

## Historie
Som forgjengeren, Amiga 500, var det brukt et «alt i et-design» som inneholdt CPU, tastatur og diskettstasjon i en fysisk enhet. Men til forskjell fra Amiga 500, kunne man nå også få plass til et internt 2,5" platelager. A1200 hadde en tilsvarende arkitektur i hardwaren som Commodores Amiga CD32 spillkonsul, og var teknisk meget lik Atari Falcon, som den hadde til hensikt å konkurrere med.

Innledningsvis var det kun 30 000 maskiner som var tilgjengelig ved den britiske lanseringen. I løpet av det første året ble det rapportert at systemet solgte bra, men Commodore fikk problemer med kontantstrømmen og søkte til sist om konkurs. Salgstall for verden over er ikke kjent, men det er kjent at 95 000 systemer ble solgt i Tyskland før Commodores konkurs.

## Referanser


## Eksterne lenker
*
Anita Thallaug

**Anita Thallaug** (1938–2023) var en norsk skuespiller og sanger. Hun spilte blant annet i musikaler, filmer og egne tv-forestillinger. Under navnet Vesla Rolfsen debuterte hun syv år gammel på teateret Edderkoppen i Oslo i en barnrevy av Leif Juster der hun sang Bach/Gounods «Ave Maria». Som Vesla Rolfsen spilte hun også inn plater som «Det gjør Vesla så gjerne» og «Gid så stor du har blitt» (1949).

## Bakgrunn
Hun opptrådte ofte i NRK, særlig i barneprogram. Thallaug ga stemme til Alice i den første norske versjonen av Disneys *Alice i Eventyrland* (1951). Gjennom hele oppveksten hadde hun ballett-, sang- og pianoopplæring og var med i flere barnerevyer.

Thallaug voksendebuterte under eget navn i filmen *I moralens navn* (1954). Videre i 1950-årene fortsatte hun som slager- og revyartist og gjorde også en spektakulær filmrolle i den svensk-amerikanske filmen *Blondine i fare* (Blonde In Bondage) hvor hun som den første norske skuespiller viste seg naken på film, filmet på behørig avstand. Filmen er fra 1957 og ble utgitt på DVD i 2003.

Av et titalls singler 1958–1966, ble «Velg April» («April Love», 1958) og «Elisabeth Serenade» (ca. 1961) hiter i radio. Hun lagde en norsk versjon av Monica Zetterlunds «Sakta vi går gjennom stan» («Sakte vi går gjennom by'n»).

I 1960-årene var hun en av landets mest aktive og populære underholdningsartister – revyoppgaver på Chat Noir, musikalhovedroller i *My Fair Lady* og *Fantasticks*, filmroller i *Operasjon Løvsprett* (1962) og *Klokker i måneskinn* (1964).

Thallaug sang Norges bidrag til Eurovision Song Contest i 1963, «Solhverv». Låten fikk null poeng og Norge endte på firedelt sisteplass sammen med Sverige, Finland og Nederland. I 1998 kom soloplata *Me and my Friends!*.

Personlige problemer, som hun skrev om i sin selvbiografi *Veien mot nord* (1978), gjorde at hun mer eller mindre trakk seg tilbake i midten av 1960-årene og bosatte seg i Porsangers kommunesenter, Lakselv i Finnmark.  

Fra 1988 var hun bosatt på Østlandet og opptrådte i flere tv-programmer og teateroppsetninger. Et avgjørende comeback var som fru Meisel i *Den spanske flue* på ABC-teatret i 1989. Senere ble det gjesteroller på Thesbiteateret i Tønsberg og Hålogaland Teater. I 1998 feiret hun 60-årsdagen med albumet ''Me, And My Friends'', der hun sang jazz med Halvard Kausland, Steinar Brenna kvintett og Holmestrand Storband.

### Personlig liv

Anita Thallaug er lillesøster til operasangeren Edith Thallaug.

Anita var gift med Knut Jernberg Heim (1934–2014). De forble gift, frem til Heims død i 2014. Paret hadde to døtre.

## Anita Thallaug som deltaker i Melodi Grand Prix

## Soloalbum
* *[[Me, and My Friends]]* (1998)
## Filmografi
* 1990: *[[Den spanske flue]]* (TV) Fru Meisel
* 1964: *[[Klokker i måneskinn]]* Mannekeng, 'Direktørens historie'
* 1962: *[[Operasjon Løvsprett]]* Søster Bitten
* 1957: *[[Blondin i fara]]* (svensk film) Mona Mace
* 1954: *[[I moralens navn]]*

## Referanser


## Eksterne lenker
* 
* 
* 
*  Omtale i ''Norsk pop- og rockleksikon'' fra 2005
Norgesmesterskapet i fotball for menn 1983

**Norgesmesterskapet i fotball for menn 1983** ble vunnet av Moss etter at de slo Vålerengen i cupfinalen.

## 1. runde

## 2. runde

## 3. runde

## 4. runde

## Kvartfinaler

****' &ndash;  5-0
* &ndash; ***' 1-2
****' &ndash;  1-0 e.e.o.
* &ndash; ***' 1-2

## Semifinaler

****' &ndash;  3-1
****' &ndash;  1-0

## Finale

**Moss' vinnerlag**: Nils Espen Eriksen, Rune Gjestrumbakken, Tore Gregersen, Morten Vinje, Svein Grøndalen, Jan Rafn, Stein Kollshaugen, Per Heliasz, Ole Johnny Henriksen, Geir Henæs, Brede Halvorsen, Hans Deunk, Odd Skauen og Pål Grønstad.

**Vålerengas lag**: Tom Rüsz Jacobsen, Per Gunnar Bredesen, Trond Sollied, Dag Roar Austmo, Tor Brevik, Henning Bjarnøy, Vidar Davidsen, Stein Gran, Egil Johansen, Lasse Eriksen, Paal Fredheim (fra det 61. min), Jo Bergsvand og Pål Jacobsen (fra det 61. min).

## Kilder
* www.rsssf.no
* Aftenposten
* Jan Hedenstad (red). *Sportsboken 83-84*. Hjemmet. ISBN 82-590-0014-8.
Norgesmesterskapet i fotball for menn 1986

**Norgesmesterskapet i fotball for menn 1986** ble vunnet av Tromsø etter at de svært overraskende slo Lillestrøm i cupfinalen.

## 1. runde

## 2. runde

NFF bestemte at kampene i 2. og 3. runde skulle avgjøres på straffekonkurranse 
istedenfor omkamp, ved uavgjort etter ordinær tid og ekstraomganger. Hensikten var å komme à jour etter 
en kommunestreik som førte til mange utsatte kamper tidlig på året.

## 3. runde

## 4. runde

## Kvartfinaler

****' &ndash;  2-1 e.e.o.
****' &ndash;  1-0
****' &ndash;  1-0
****' &ndash;  2-1

## Semifinaler

* &ndash; ***' 0-1
****' &ndash;  2-0

## Finale

**Tromsøs vinnerlag**: Bjarte Flem, (Gunnar Gamst fra det 89. min), Nils Solstad, Tore Nilsen, Lars Espejord,Tor H. Pedersen, Trond Steinar Albertsen, Truls Jenssen, Tore Rismo, Sigmund Forfang, Trond Johansen, Per-Mathias Høgmo, (Yngvar Bendiksen fra det 87. min), 
**Lillestrøms lag**: Arne Amundsen, Ole Dyrstad, Tor Inge Smedås, Bård Bjerkeland, Gunnar Halle, Rune Richardsen, Kjetil Osvold, Tom Sundby, Bjarne Sognnæs, Sten Glenn Håberg og André Krogsæter.

## Kilder
* www.rsssf.no
* Aftenposten
* Jan Hedenstad (red). *Sportsboken 86-87: alt om årets idrett*. Hjemmet. ISBN 82-590-0320-1.
Walt Disney Animation Studios

**Walt Disney Animation Studios** er et animasjonsstudio som styres av The Walt Disney Company, og er det eldste eksisterende animasjonsstudioet i verden. Det var en integrert del av Walt Disney Productions fra 1934 til 1986, da det offisielt ble et datterselskap til Walt Disney Productions. Studioet het **Walt Disney Feature Animation** frem til 2007.

## Referanser


## Eksterne lenker
* 
*  Disney-selskapssiden om Walt Disney Animation Studios
*  Walt Disney Animation Studios hos Internet Movie Database
Ciutadans

**Ciutadans – Partit de la Ciutadania** på katalansk, også kalt **Ciudadanos – Partido de la Ciudadanía** på spansk (*C's*, «Borgere») er et spansk/katalansk parti. Det ledes av advokaten Albert Rivera. Ideologisk er det et sosialliberalt parti som er medlem av Alliansen av liberale og demokrater for Europa.

Ciutadans er kjent som motstander av den katalanske nasjonalismen, som av partiet beskrives som overveldende på den politiske arena. De støtter folkeopinionen i at Catalonia er en del av den spanske nasjonen og forsvarer bruken av både det spanske og katalanske språket. Dette innebærer blant annet at de er uenige i den katalanske regjeringens språkpolitikk som partiet mener prioriterer katalansk framfor spansk.

Ved valget på det katalanske parlamentet i 2006 vant partiet 3,04 % av stemmene og fikk dermed tre mandater i parlamentet. Ved valget til det katalanske parlamentet 2012 fikk Ciutadans 7,6 % av stemmene og ni mandater i parlamentet, mens det gikk fram til 17,9 % og 25 mandater ved valget til det katalanske parlamentet i 2015.

Ved valget til Europaparlamentet 2014 fikk det 3,16 % av stemmene og to mandater.

Selv om partiet ble grunnlagt i Catalonia som et svar på den katalanske nasjonalismen, har lokale lag sprunget ut også andre steder i Spania. Ciudadanos har blitt et nasjonal parti for hele Spania.

## Referanser


## Eksterne lenker
* 
*
Hans-Jürgen Papier

**Hans-Jürgen Papier** (født 6. juli 1943 i Berlin) er en tysk jurist. Fra april 2002 til 16. mars 2010 var han president for Bundesverfassungsgericht.

## Liv
Papiers familie er trolig av fransk hugenottisk opprinnelse. Han tok den første juridiske statseksamen i 1967, og i 1970 tok han doktorgraden ved Freie Universität Berlin med avhandlingen *Die Forderungsverletzung im öffentlichen Recht*. Tre år senere ble han habilitert med avhandlingen *Die finanzrechtlichen Gesetzesvorbehalte und das grundgesetzliche Demokratieprinzip: zugleich ein Beitrag zur Lehre von den Rechtsformen der Grundrechtseingriffe*. Han ble professor i statsrett ved Universität Bielefeld i 1974. I Bielefeld deltok han også i grunnleggelsen av, og ble første bestyrer for, instittuttet for miljørett. Papier arbeidet ved universitetet i Bielefeld frem til 1992, da han ble utnevnt til professor i tysk og bayersk stats- og forfatningsrett samt offentlig sosialrett ved Ludwig-Maximilians-Universität i München. Fra 1977 til 1987 var han også ansatt i annenstilling som dommer ved Oberverwaltungsgericht für das Land Nordrhein-Westfalen. 

Ved siden av sin akademiske virksomhet var Papier fra 1991 til 1998 også formann for kommisjonen som gjennomgikk formuene til partier og masseorganisasjoner i det tidligere DDR. Fra 1996 til 1998 var han nestformann for den bayerske legeforeningens etikkutvalg.

I februar 1998 ble Papier, som er medlem av CSU, utnevnt til dommer i den tyske forfatningsdomstolen. I 2002 etterfulgte han Jutta Limbach som domstolens president.

## Referanser


## Eksterne lenker
*
Harstad Damefotball

**Harstad Damefotball** er en fotballklubb som holder til i Harstad i Troms. Klubben ble stiftet 11. februar 1997. Klubbens hjemmebane er Harstad stadion. Draktfargene er blått og mørkeblått.

Harstad Damefotballs seniorlag debuterte i serien i 2007 med sisteplass i 2. divisjon avdeling 8. I august 2008 trakk klubben seniorlaget fra 2. divisjon på grunn av stort frafall av spillere. Klubben har også lag i aldersbestemte klasser.

## Referanser


## Eksterne lenker
* Harstad Damefotball 
* Klubben Online: Harstad Damefotball
* Norges Fotballforbund: Harstad Damefotball
Beretta 87 Target

**Beretta 87 Target** er en italiensk semi-automatisk pistol.

Pistolen ble introdusert av den italienske våpenprodusenten Beretta i år 2000. Den er i kaliber .22 Long Rifle og er tiltenkt sportsskyting og treningsformål. 

## Design
Pistolen har fester til utstyr (kikkertsikte, rødpunktsikte, laser eller annet) på Weaverskinne oppå løpet, samt feste til tilleggsutstyr i spor under løpet. Rammen er av spesialbehandlet zirkonium-aluminium for stor styrke og lavere vekt. Sikringen er dobbeltsidig for både høyre og links skyttere. Den har fullt justerbart baksikte og mulighet for å bytte forsikte i forskjellige bredder.

## Se også
*Beretta 80-serien

## Eksterne lenker
* Beretta 87 Target (italiensk)
* Beretta 87 Target (engelsk)
Buena Vista Motion Pictures Group

**Buena Vista Motion Pictures Group** er en samling av produksjonsselskaper og trykkerier som er eid av The Walt Disney Company. Den inkluderer Walt Disney Pictures and Television (Walt Disney Pictures, Touchstone Pictures og Hollywood Pictures), Miramax Films, Walt Disney Animation Studios og Pixar Animation Studios.
Cacique (rom)

**Cacique** er en venezuelansk rom. Den kom på markedet i 1959 og er veldig populær i Venezuela og Spania. Cacique-produktene er eid av Diageo. Ordet «cacique» kommer fra taíno eller arawak og betyr «stammeleder».

## Eksterne lenker
* Informasjon om Cacique fra Diageo
Havniøye

**Havniøye** (*Petromyzon marinus*) er en kjeveløs fiskeart i gruppen niøyer. Den blir inntil 90&nbsp;cm lang og 2,5&nbsp;kg tung. Havniøye lever av blod og kroppsvæske fra andre fisker som den suger seg fast til. Den er en anadrom art.

## Referanser




## Eksterne lenker
*
Walt Disney Studios Motion Pictures

**Walt Disney Studios Motion Pictures** (tidligere kjent som **Buena Vista Pictures Distribution, Inc.**) er et film- og TV-distribusjonsselskap som er eid av The Walt Disney Company. Buena Vista International er den internasjonale distribusjonsdivisjonen og Buena Vista Home Entertainment er selskapets video- og DVD-distribusjonsdivisjon.

Disney kunngjorde planer om å legge ned Buena Vista Distribution i april 2007.

## Referanser

## Eksterne lenker
*
Papercut

**«Papercut»** er den tredje singelen fra det amerikanske bandet Linkin Parks debutalbum *[[Hybrid Theory]]* fra 2001. Mike Shinoda rapper gjennom hele sangen med bare litt hjelp fra Chester Bennington. 

På Linkin Parks andre album *[[Reanimation]]* (2002) finnes en remixversjon av sangen under tittelen «Ppr:Kut», spilt inn sammen med rapperen Cheapshot. 

## Sporliste
# «Papercut»
# «Points of Authority» (konsertopptak)
# «Papercut» (konsertopptak fra Docklands Arena, London)

### Bonusspor
* «Papercut» (musikkvideo)

## Eksterne lenker
* «Papercut» offisiell sangtekst
Studia

**Studia** er en fagbokhandelkjede med i alt fem bokhandler tilknyttet Universitetet i Bergen, Høgskolen i Bergen og Norges Handelshøyskole.

Studia ble etablert i 1967 og er i dag et heleiet aksjeselskap av Studentsamskipnaden i Bergen (SiB). Overskuddet i Studia går til å finansiere deler av SiBs øvrige velferdstilbud for studenter. Anne Storjohann Posner, administrerende direktør

## Eksterne lenker
* Studias hjemmeside
Valverde del Fresno

**Valverde del Fresno** er en kommune i provinsen Cáceres i Extremadura i Spania. Ifølge tall fra 2006 (INE) har kommunen  innbyggere.

## Referanser


## Eksterne lenker
*
Browning Hi-Power

**Browning Hi-Power** er en semi-automatisk pistol i kaliber 9 x 19 mm Luger oppfunnet av John Moses Browning og ferdigdesignet av belgieren Dieudonne Saive etter Brownings død. Den er en av de mest brukte pistoler i verdenshistorien.

## Historie
Pistolen ble introdusert av den belgiske fabrikken Fabrique Nationale (**FN**) i 1935. Den var hovedsakelig laget for det franske forsvar, derav det opprinnelige franske navnet Grande Puissance (Hi-Power) 35 (GP-35). Bakgrunnen for navnet var magasinkapasiteten som da var på 13 patroner, noe som var et høyt antall på den tiden. Franskmennene valgte derimot den franske Pistol Modele 1935.  Hi-Powern var meget populær blant både militære og spesialstyrker innen politiet og ble brukt i over 50 land på grunn av den høye magasinkapasitet og gode driftsikkerheten. På 1980- og 1990-tallet begynte den å bli utdatert i forhold til nyere moderne pistoler med høyere magasinkapasitet.

## Produksjon
### Belgia
Pistolen ble produsert av Fabrique Nationale i Belgia fra 1935 frem til 1940, og igjen fra 1945 og utover.

### Tyskland
Under andre verdenskrig tok tyskerne over produksjonen på fabrikken i Belgia, og våpnene havnet på den tyske side i Wehrmacht sine hender. Disse pistolene fikk waffenamtkode WaA613, WaA103, og WaA140. Pistolene fikk det tyske betegnelsen P640(b) (P = Pistole, (b) = Belgique). Totalproduksjonen under krigen av tyskerne var på 319&nbsp;000 eksemplarer.

### Canada
På Ingles-fabrikken i Canada ble det satt opp en parallell produksjon til den tyske i 1942, hovedsakelig for produksjon til Kina men også til eget og britisk bruk. 151&nbsp;816 pistoler ble produsert i Canada fra februar 1944 til september 1945.

Fire varianter ble produsert:
* No 1 MK 1 – Kinesisk modell med justerbart baksikte for 500 meter og feste til skulderstokk (merket med CH)
* No 1 MK 1* – Kinesisk modell med modifisert utstøter, utdrager, hane og modifisert baksikte (merket med CH)
* No 2 MK 1  – Canadisk og britisk modell med fast baksikte, uten feste til skulderstokk (merket med T)
* No 2 MK 1* – Canadisk og britisk modell med modifisert utstøter, utdrager og hane (merket med T)

### Annet
Etter andre verdenskrig har det blitt produsert kloner flere steder i verden. Pistolen har blitt forbedret og kommet i flere utgaver, men produseres fremdeles av FN (2007).

## Navn
Pistolen omtales med mange navn, Browning eller FN (Fabrique Nationale) fulgt av:
* P-35 (Pistole 1935)
* HP-35 (Hi-Power 1935)
* GP-35 (Grande Puissance 1935)
* Hi-Power
* High-Power

## Referanser


## Eksterne lenker
*